पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के मिर्जापुर जिले में गुरुवार को दिनदहाड़े 8 माह के बच्चे के अपहरण का कर लिया गया। घर के बाहर सो रहे बच्चे को बाइक सवार दो युवक उठा ले गए। उसके परिजनों ने पुलिस को सूचना दी है। पुलिस ने परिजनों से अपहरणकर्ताओं के हुलिया की जानकारी ली है। पुलिस चुनावी रंजिश मानकर इस मामले की जांच कर रही है। घटना जिगना थाना क्षेत्र के नरोईया गांव के मजरा पती का पुरवा की है।
मकान के बरामदे में सो रहा था बच्चा
नरोईया निवासी सुरेंद्र बिंद घर के पास फल की दुकान चलाता है। सुरेंद्र का बेटा रणजीत गुरुवार दोपहर सवा तीन बजे नरोईया-मनिकठी संपर्क मार्ग के बगल में स्थित मकान के बरामदे में सो रहा था, तभी बाइक सवार दो युवक आए और पलक झपकते ही रणजीत को उठाकर ले गए। उस दौरान बालक की मां गृहस्थी के काम में व्यस्त थी। दो भाइयों व एक बहन के बीच में रणजीत सबसे छोटा था। इसके बाद परिवार में रोना-चीखना मचा हुआ है। मां की चीत्कार सुनकर हर किसी का कलेजा बैठा जा रहा है।
तलाशी अभियान तेज
जिगना थाना प्रभारी प्रणय प्रसून श्रीवास्तव ने घटनास्थल का निरीक्षण करने के बाद बताया कि बालक के तलाश के लिए अभियान तेज किया गया है। कहीं मामला चुनावी रंजिश का तो नहीं है इसे लेकर भी छानबीन की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn